CELEX: 62011TN0093
Language: et
Date: 2011-02-15 00:00:00
Title: Kohtuasi T-93/11: 15. veebruaril 2011 esitatud hagi — Stichting Corporate Europe Observatory versus komisjon

9.4.2011   
            
            
               ET
            
            
               Euroopa Liidu Teataja
            
            
               C 113/19
            
         15. veebruaril 2011 esitatud hagi — Stichting Corporate Europe Observatory versus komisjon
   (Kohtuasi T-93/11)
   2011/C 113/37
   Kohtumenetluse keel: inglise
   
      Pooled
   
   
      Hageja: Stichting Corporate Europe Observatory (Amsterdam, Madalmaad) (esindajad: solicitor S. Crosby ja advokaat S. Santoro)
   
      Kostja: Euroopa Komisjon
   
      Hageja nõuded
   
   
               —
            
            
               tuvastada, et menetluse GESTDEM 2009/2508 raames tehtud komisjoni 6. detsembri 2010. aasta otsus rikub määrust nr 1049/2001 (1), ning sellest tulenevalt tühistada see otsus; ja
            
         
               —
            
            
               mõista hageja kohtukulud vastavalt Üldkohtu kodukorra artiklile 87 välja komisjonilt.
            
         
      Väited ja peamised argumendid
   
   Hageja palub oma hagiavalduses vastavalt ELTL artiklile 263 tühistada menetluse GESTDEM 2009/2508 raames tehtud komisjoni 6. detsembri 2010. aasta otsus, millega keelduti andmast määruse nr 1049/2001 alusel täielik juurdepääs mitmele dokumendile, mis puudutas Euroopa Liidu ja India vahelisi kaubandusläbirääkimisi.
   Hagi põhjendamiseks esitab hageja ühe väite, mille kohaselt on määruse nr 1049/2001 artikli 4 lõike 1 punkti a kolmandat taanet valesti kohaldatud, kuna rahvusvahelisi suhteid puudutav erand ei ole käesolevas asjas kohaldatav, sest kõik nõutud dokumendid kuuluvad üldsusele kättesaadava teabe hulka.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele, EÜT L 145, lk 43; ELT eriväljaanne 01/03, lk 331.